O‘zbekiston Respublikasi IIV Matbuot xizmatining xabar berishicha, Navoiy viloyatining Qiziltepa tumani ichki ishlar bo‘limiga shu tumanda yashovchi 22 yoshli ayol murojaat qilib, noma’lum shaxs A.Navoiy mahallasi hududida uning qo‘lidan "Nokia" rusumli qo‘l telefoni tortib olib voqea joyidan yashiringanligini ma’lum qilgan. Ichki ishlar xodimlari tomonidan olib borilgan tezkor tadbirlar natijasida, ushbu talonchilik jinoyatini shu shaharda yashovchi 24 yoshli fuqaro sodir etganligi fosh etilib, qo‘lga olindi. Mazkur holat bo‘yicha jinoyat ishi qo‘zg‘atilib, tergov harakatlari boshlab yuborilgan.